CELEX: 32007R0438
Language: el
Date: 2007-04-20 00:00:00
Title: Κανονισμός (ΕΚ) αριθ. 438/2007 της Επιτροπής, της 20ής Απριλίου 2007 , για την κατάταξη εμπορευμάτων στη συνδυασμένη ονοματολογία

21.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 104/18
            
         
      ΚΑΝΟΝΙΣΜΌΣ (ΕΚ) αριθ. 438/2007 ΤΗΣ ΕΠΙΤΡΟΠΉΣ
   
   της 20ής Απριλίου 2007
   για την κατάταξη εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ’ εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στην συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Απριλίου 2007.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 301/2007 (EE L 81 της 22.3.2007, σ. 11).
   
      (2)  EE L 302 της 19.10.1992, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1791/2006 (EE L 363 της 20.12.2006, σ. 1).
   
      ΠΑΡΑΡΤΗΜΑ
      
                  Περιγραφή εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Παρασκεύασμα σε κάψουλες ζελατίνης. Κάθε κάψουλα περιέχει:
                  
                               
                           
                           
                              Συνένζυμο Q10: 30 mg
                           
                        
                               
                           
                           
                              Σογιέλαιο: 178 mg
                           
                        
                               
                           
                           
                              Λεκιθίνη σόγιας: 6,3 mg
                           
                        
                               
                           
                           
                              Έλαιο κοκοφοίνικα: 15,1 mg
                           
                        
                               
                           
                           
                              Κερί μελισσών: 15,1 mg
                           
                        
                               
                           
                           
                              Φοινικέλαιο: 45,5 mg
                           
                        Τα έλαια και το κερί που περιέχονται στο παρασκεύασμα χρησιμοποιούνται ως φορείς και πληρωτικά μέσα
                  Το προϊόν είναι συσκευασμένο για τη λιανική πώληση
                  Σύμφωνα με τα αναγραφόμενα στη συσκευασία, το συνένζυμο Q10 έχει αντιοξειδωτικές ιδιότητες και χρησιμοποιείται ως βοηθητικός παράγοντας για την αντιμετώπιση των διαταραχών του κυκλοφορικού συστήματος
               
               
                  2106 90 92
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 1 στοιχείο α) του κεφαλαίου 30 καθώς και από το κείμενο των κωδικών ΣΟ 2106, 2106 90 και 2106 90 92
                  Το προϊόν εξαιρείται από την κλάση 1517, επειδή τα έλαια και το κερί που περιέχει λειτουργούν μόνον ως φορείς ή πληρωτικά μέσα. Η δασμολογική κατάταξη του προϊόντος προσδιορίζεται από το συνένζυμο Q10. Η συγκέντρωση του συνενζύμου Q10 στο προϊόν υπερβαίνει κατά πολύ τη φυσική του συγκέντρωση στα φυτικά έλαια
                  Το προϊόν δεν είναι δυνατόν να καταταγεί στο κεφάλαιο 30, επειδή η συνιστώμενη δόση του συνενζύμου Q10 δεν επαρκεί για θεραπευτική ή προφυλακτική χρήση
                  Το προϊόν πρέπει να καταταγεί ως παρασκεύασμα διατροφής της κλάσης 2106